**ПРЕДЛОЖЕНИЕ**

Относно: Изменение и допълнение на "Наредба за определянето и администрирането на местните такси и цени на услуги на територията на община Севлиево" */приета с решение 184 от 31.10.2012 г., изм. с решение № 164/29.10.2013 г., изм. с решение № 189/17.12.2013 г., изм. с решение № 056/25.03.2014 г., изм. с решение № 140/22.07.2014 г., допълн. с решение № 237/25.11.2014 г., изм.и допълн. с решение № 002/30.01.2015 г., изм.и допъл. с реш.034/24.02.2015 г., изм.и допъл. с реш.116/26.05.2015 г., допъл. с реш.163/30.07.2015 г , изм. и допъл. с реш.075/26.01.2016 г., изм.допълн. с реш.137/29.03.2016 г., изм. с реш.074/02.05.2017 г., изм. с реш.83/28.07.2017 г. на Административен съд-Габрово, изм. с реш.161/11.09.2017 г. /*

На основание чл.21, ал.2 от Закона за местното самоуправление и местната администрация предлагам да се измени и допълни Наредбата за определянето и администрирането на местните такси и цени на услуги на територията на община Севлиево както следва:

**ПРОЕКТ !**

**В Наредбата за определянето и администрирането на местните такси и цени на услуги на територията на община Севлиево към Преходните и заключителните разпоредби да се направят следните изменения:**

Приложение № 1 към чл. 47, ал. 1

/Изм. - Решение № ...на ОбС - Севлиево/

Списък с видовете услуги и цени за тях

|  |  |  |
| --- | --- | --- |
| Вид услуга | | Цена |
| **Ползване на закрит басейн** **в СУ „Васил Левски”** | Абонаментна карта за 10 посещения за 1 месец | 30,00 лв. |
| Абонамента карта за 20 посещения за 45 календарни дни | 45,00 лв. |
| Билет за възрастни | 4,00 лв. |
| Билет за пенсионери | 3,50 лв. |
| Билет за студенти | 2,50 лв. |
| Билет за ученици | 1,50 лв. |

За организирани от Общината или училищата състезания и турнири както и за хора с физически увреждания остава безплатно ползването на басейна в СУ "Васил Левски".

Предлага се и следната промяна в същото Приложение № 1:

|  |  |  |
| --- | --- | --- |
| **Ползване на мотополигон "Горна Росица", с. Горна Росица** | Ползване на трасето за тренировки | 10,00 лв. на ден на човек |

**Чл. 26, ал. 1** се променя, както следва: Център за подкрепа за личностно развитие, Детски комплекс "Йовко Йовков", предлага следните услуги срещу такса:

в т. 2 Лятна педагогическа школа "Туити" за бъдещи първокласници се променят следните такси:

- дневна такса - 4 лв. на ден и

- такса при месечно целодневно посещение - 40 лв. на месец.

**Чл. 21** (1) Таксата се заплаща за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост:

се добавя **т. 8** - Такса за прилагането на техническо средство тип "Скоба" - 20 лв.

**МОТИВИ**

към проекта за изменение и допълнение на Наредба за определянето и администрирането на местните такси и цени на услуги на територията на община Севлиево

(съгласно изискванията на чл.28 от ЗНА)

**І. Причини за промяната на Наредбата**

В общинска администрация Севлиево е постъпило предложение от директора на СУ “Васил Левски“ и председателя на спортен клуб по плуване „Викинг - 2008" за актуализиране цените на таксите за предлаганите услуги на плувния басейн в СУ „Васил Левски“. Причината за предлаганото увеличение е свързана с увеличението на разходите за функционирането на плувния басейн поради повишение цените на енергоносителите както и цените на използваните химични препарата за пречистване на водата.

В общинска администрация е постъпило и предложение от управителя на „Спортни имоти“ както и от директора на ЦПЛР - ДК "Йовко Йовков" за актуализиране на цените на таксите за предлаганите услуги.

**ІІ. Цели**

С промяната на Наредбата се поставят следните основни цели:

· постигане на по-голяма обективност при определянето на цените на услугите, предоставяни от Община Севлиево и нейните звена;

· частична финансова обезпеченост на услугите, които се предлагат.

**ІІІ. Финансовите и други средства, необходими за прилагането на новата уредба**

Проектът за изменение и допълнение на Наредбата за определянето и администрирането на местните такси и цени на услуги на територията на община Севлиево не изисква нови финансови и други средства.

**ІV. Очаквани резултати от прилагането**

Обезпечаване на финансовите разходи и подобряване обслужването на населението в Общината.

**V. Анализ за съответствие с правото на Европейския съюз**

Предлаганото изменение и допълнение на настоящата Наредба е в съответствие и не нарушава основни права и принципи от правото на Европейския съюз.

На основание чл.26, ал.3 от Закона за нормативните актове настоящият проект за изменение и допълнение на Наредба за определянето и администрирането на местните такси и цени на услуги на територията на община Севлиево е публикуван на интернет страницата на Община Севлиево [www.sevlievo.bg](http://www.sevlievo.bg), и в срок до 26 март 2018г. предложения и становища относно проекта се приемат на следния e-mail: sevlievo@sevlievo.bg или в Центъра за информация и услуги на гражданите на Община Севлиево на адрес: гр.Севлиево, пл. ”Свобода” № 1.

**Д-Р ИВАН ИВАНОВ**

*Кмет на Община Севлиево*